פלור ינסן

פלור ינסן (Floor Jansen;‏ 21 בפברואר 1981) היא זמרת-יוצרת הולנדית. זמרת להקת המטאל הסימפוני Nightwish ובעבר סולנית להקת הפרוג מטאל ReVamp ולהקת המטאל הסימפוני After Forever. ינסן נולדה בעיר גואירלה (Goirle) שבהולנד ב-1981. בגיל 15, החלה ללמוד בבית ספר למוזיקה. שיריה הראשונים נכתבו באותה התקופה. לאחר סיום בית ספר תיכון פנתה ללמוד באקדמיית רוק (Rock Academy) ב-1999. בשנת 1997, בגיל 16 הצטרפה להרכב מוזיקלי בשם "אפוקליפס" (Apocalypse), ששינה את שמו ל-After Forever לאחר מכן. השתתפה בהרכב זה במקביל ללימודיה. אלבומם הראשון, Prison of Desire ראה אור ב-2000 והשני, Decipher יצא ב-2001. יחד עם אריין לוקנסן (אנ') השתתפה בפרויקט בשם Star One והוציאה אלבום נוסף בשם Space Metal ב-2002. בעקבות כך, ההרכב יצא לסיבוב הופעות ב-2003 שבהלכו הוקלט DVD בשם Live on earth. במקביל, After Forever הוציאו מיני אלבום בשם Exordium. לאחר סיום אקדמיית רוק ב-2004, הוציאה אלבום סולו המבוסס על הופעה חיה, בסמוך להוצאת אלבום רביעי של After Forever בשם Invisible Circles. בשנת 2005 ההרכב הוציא עוד אלבום, בשם Remagine וב-2007 את אלבומם האחרון בשם After Forever. בעקבות מחלתו של גיטריסט הלהקה, היא הפסיקה את פעילותה לשנת 2008. ינסן ניצלה את הפגרה בשביל להתחיל אלבום סולו נוסף, בשיתוף עם גיטריסט להקת Pagan’s Mind, יורן ויגו לופסטד. פרויקט זה קיבל את השם Sinh. השתתפה כזמרת אורחת באלבום בשם 01011001 של אריין לוקנסן. הרכב After Forever לא חזר לפעילות לאחר הפגרה. לאחר הפסקת פעילות של הרכבה הראשון, המשיכה ינסן את הקריירה כזמרת מטאל, בהרכב חדש אותו הקימה, בשם ReVamp. היא הלחינה את כל השירים של להקה זו, ושיתפה פעולה עם חברים לשעבר מלהקת After Foreve. ב-2010, לאחר מספר שינויים בהרכב להקת ReVamp, הוציאה אלבום בשם ReVamp. הלהקה החלה בהופעות רבות ושיתפה פעולה עם להקת אפיקה. ב-2011 ינסן הפסיקה את פעילותה למשך שנה וחצי בגלל תחושת שחיקה, דבר שגרם לביטול הופעות. לאחר מכן, ב-2013 הוציאו אלבום בשם Wild Card. לאחר הצטרפותה של ינסן כחברה מלאה בנייטוויש, ReVamp נכנסה לתקופת הפסקה מפעילות. בסוף ספטמבר 2016, הודיעה ינסן על פירוק הלהקה באופן רשמי, בעקבות חוסר יכולתה להחזיק להקה נוספת לצד פעילותה בנייטוויש. ב-2012 הוזמנה ינסן כזמרת אורחת במהלך סיבוב הופעות בארצות הברית של להקת Nightwish. היא החליפה את הזמרת דאז אנט אולזון עד סוף הסבב. סיבוב הופעות זה הוקלט ל-DVD בשם Showtime, Storytime שהוצא לאור בנובמבר 2013 וזכה להצלחה רבה. לאחר הוצאת האלבום, להקת Nightwish צירפה את פלור ינסן באופן רשמי. אלבומם השמיני, והראשון עם פלור, Endless Forms Most Beautiful יצא לאור ב-2015. בעקבות הוצאת האלבום, באפריל 2015 יצאה הלהקה לסבב הופעות ברחבי העולם, לרבות צפון אמריקה, אירופה, אוסטרליה, דרום אמריקה והמזרח הרחוק. ב-2018 יצאה ינסן יחד עם הלהקה לסיבוב הופעות מיוחד לציון 20 שנים להקמתה, הנקרא Decades, שהכיל רשימת שירים מיוחדת מהתקופות המוקדמות של הלהקה וכאלה שכמעט לא בוצעו בהופעות חיות. ב-2019 הופיעה בתוכנית הטלוויזיה ההולנדית Beste Zangers ("הזמרים הטובים ביותר") והרשימה הן את עמיתיה הזמרים והן את הצופים בבית בקולה. בתוכנית סוף העונה היא ביצעה גרסת כיסוי לשיר The Phantom of the Opera בדואט עם הזמר הקלאסי הנק פורט. גרסה זו יצאה כסינגל והגיעה למקום הראשון במצעד הפזמונים ההולנדי. באפריל 2020 צפוי לצאת לאור האלבום התשיעי של הלהקה, בהשתתפות ינסן, כולל סיבוב הופעות בינלאומי לקידומו. בן זוגה של ינסן הוא מתופף להקת סבטון, האנס ואן דהל (Hannes van Dahl). ב-15 במרץ 2017 נולדה לזוג בת, לה העניקו את השם פרייה (Freja). ב-26 באוקטובר 2022 הודיעה ינסן שהיא אובחנה עם סרטן השד, ולמחרת עברה ניתוח להסרת הגידול, וב-18 בנובמבר הודיעה שהחלימה לחלוטין וכעת היא נקייה מסרטן. במרץ 2023, הודיעה ינסן כי היא בהיריון, ושהיא וואן דהל מצפים לילדם השני. מדיה וקבצים בנושא פלור ינסן בוויקישיתוף אתר האינטרנט הרשמי של פלור ינסן (באנגלית) פלור ינסן, ברשת החברתית פייסבוק פלור ינסן, ברשת החברתית אקס (טוויטר) פלור ינסן, ברשת החברתית אינסטגרם פלור ינסן, ברשת החברתית טיקטוק פלור ינסן, סרטונים בערוץ היוטיוב פלור ינסן, במסד הנתונים הקולנועיים IMDb (באנגלית) פלור ינסן, באתר אפל מיוזיק (באנגלית) פלור ינסן, באתר ספוטיפיי פלור ינסן, באתר Last.fm (באנגלית) פלור ינסן, באתר AllMusic (באנגלית) פלור ינסן, באתר MusicBrainz (באנגלית) פלור ינסן, אמן באתר Encyclopedia Metallum (באנגלית) פלור ינסן, באתר דיזר פלור ינסן, באתר Yandex.Music (ברוסית) פלור ינסן, באתר Discogs (באנגלית) פלור ינסן, באתר Songkick (באנגלית) פלור ינסן, באתר טיידל (באנגלית) פלור ינסן, באתר אמזון מיוזיק ביוגרפיה, באתר הרשמי של הזמרת Floor Jansen - Live In Amsterdam (Full Concert), סרטון בערוץ "Floor Jansen", באתר יוטיוב (אורך: 01:44:57) Nightwish - The Phantom Of The Opera (ft. Henk Poort) (LIVE), סרטון בערוץ "Nightwish", באתר יוטיוב (אורך: 05:09) פוסט מקורי בפייסבוק Raise the Blind: An Interview with Floor Jansen